Oltás nélkül nem vehetnek részt a teniszezõk az Australian Openen
Minden bizonnyal nem kapják meg a melbourne-i belépéshez szükséges vízumot azok a teniszezõk, akik oltás nélkül szeretnének pályára lépni januárban az Australian Openen.
Erre Daniel Andrews, az illetékes Victoria állam miniszterelnöke tett utalást kedden egy sajtótájékoztatón. Hozzátette: amennyiben mégis vízumot kap egy ilyen sportoló, arra "néhány hétig kötelezõ karantén vár".

Egy héttel ezelõtt Martin Pakula, az állam sportminisztere azt mondta, hogy csak a már beoltott játékosok számára garantálják a részvételt, és a sportolóknak november 26-ig meg kell kapniuk a második adag vakcinát a szereplés érdekében. Ezt követõen a férfiaknál világelsõ szerb Novak Djokovic - aki nem volt hajlandó elárulni, hogy esetében mi a konkrét helyzet az oltással - kifejtette: nem biztos abban, hogy meg tudja védeni címét az év elsõ Grand Slam-viadalán.

Victoria állam kötelezõ oltási elõírást vezetett be a profi sportolók számára, bár a hatóságok azt nem fogalmazták meg egyértelmûen, hogy mi a helyzet a külföldrõl érkezõ versenyzõkkel.

Arról már korábban döntés született, hogy az idei, sokat vitatott karantén helyett kéthetes buborék vár az Australian Open mezõnyére, amelyben a játékosok szabadon mozoghatnak a hotel és a pályák között. Az idei tornán mintegy 70 játékos kényszerült kéthetes szigorú hotelkaranténba, mert kontaktszemélynek számított a repülõutat követõen kiszûrt fertõzöttekhez. A szobájukba zárt teniszezõk közül sokan panaszkodtak a körülményekre és az elégtelen kiszolgálásra. A játékosok részérõl végül csak a spanyol Paula Badosának lett pozitív a koronavírustesztje. A szerencsés többség naponta legfeljebb öt órára elhagyhatta a szállodát, és kimehetett edzeni néhány elkülönített pályára.